Newe-effekte | Health24
Hoe om newe-effekte te voorkom.
Drink net medisyne as ander middels nie help nie en kies die kleinste doeltreffende dosis. Volg die aanwysings baie noukeurig.
Hou die medisyne in die oorspronklike houer met die prop styf toe en bêre dit soos voorgeskryf (bv. in die yskas of teen kamertemperatuur).
Moet nooit 'n middel drink wat vir iemand anders voorgeskryf is nie.
Moenie medisyne voor klein kindertjies drink nie – hulle sal jou wil na-aap. En moet nooit vir 'n kind vertel 'n pil is 'n "lekkertjie" nie; dan sal hulle dit dalk agter jou rug probeer sluk.